תקנות שירותי הדת היהודיים (אמות מידה לחלוקת סכום רזרבה)

{{ח:התחלה}}
{{ח:כותרת|תקנות שירותי הדת היהודיים (אמות מידה לחלוקת סכום רזרבה), התשפ״ה–2024}}

{{ח:פתיח-התחלה}}
{{ח:תיבה|ק״ת תשפ״ה, 26|תקנות שירותי הדת היהודיים (אמות מידה לחלוקת סכום רזרבה)|https://olaw.org.il/takanot/takanot-11509.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירותי הדת היהודיים#סעיף 11ג1|סעיף 11ג1(א)}} {{ח:חיצוני|חוק שירותי הדת היהודיים|לחוק שירותי הדת היהודיים [נוסח משולב], התשל״א–1971}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”דוח תקציב מול ביצוע“ – דוח המשווה בין התקציב שאושר לפי {{ח:חיצוני|חוק שירותי הדת היהודיים|החוק}}, לבין ההוצאות וההכנסות בפועל בשנת כספים;
{{ח:ת|סוג=הגדרה}} ”הוועדה“ – הוועדה לקביעת הזכאות שהוקמה לפי {{ח:פנימי|סעיף 4|תקנה 4}};
{{ח:ת|סוג=הגדרה}} ”הוצאה מהותית“ – הוצאה כספית משמעותית שיש לה השפעה ניכרת על מצבה הכלכלי של המועצה הדתית, בשל סכום ההוצאה או בשל ההשלכות של ההוצאה על האיזון התקציבי של המועצה;
{{ח:ת|סוג=הגדרה}} ”הוצאה קשיחה“ – הוצאה קבועה הנדרשת לצורך פעילותה השוטפת של המועצה הדתית ואינה תלויה בהיקף הפעילות האמורה, ובכלל זה הוצאות שכר, הוצאות שכירות או ארנונה.

{{ח:סעיף|2|הגשת בקשה לכיסוי הוצאות}}
{{ח:תת|(א)}} מועצה דתית המבקשת לכסות הוצאות נדרשות שלה מתוך סכום הרזרבה, אשר לא היה ניתן לצפות אותן מראש בתחילת שנת הכספים, ושאינן נובעות מהתנהלות תקציבית לא תקינה של המועצה, כאמור {{ח:חיצוני|חוק שירותי הדת היהודיים#סעיף 11ג1|בסעיף 11ג1(א) לחוק}}, תהיה זכאית לכיסוי אם התקיימו אמות המידה שלפי תקנות אלה.
{{ח:תת|(ב)}} מועצה דתית כאמור בתקנת משנה (א) תגיש בקשה לוועדה ותצרף לה את המסמכים האלה:
{{ח:תתת|(1)}} דוח תקציב מול ביצוע חתום בידי מורשי החתימה של המועצה הדתית ובידי רואה החשבון של המועצה הדתית;
{{ח:תתת|(2)}} כלל האסמכתאות שמעידות על ההוצאה לפי סוגה, כמפורט {{ח:פנימי|סעיף 3|בתקנה 3}}, לפי העניין.
{{ח:תת|(ג)}} לצורך קבלת התשלום המועצה הדתית תצרף את המסמכים האלה:
{{ח:תתת|(1)}} חשבונית על ההוצאה ששולמה;
{{ח:תתת|(2)}} אישור רואה החשבון של המועצה כי ההוצאה שולמה ונרשמה במהלך שנת הכספים שבה הוגשה הבקשה.

{{ח:סעיף|3|סוגי הוצאות}}
{{ח:תת|(א)}} הוצאה של מועצה דתית, שיינתן בעדה כיסוי מתוך סכום הרזרבה, היא אחת או יותר מההוצאות המפורטות להלן:
{{ח:תתת|(1)}} הוצאה בשל סכום שנפסק בפסק דין או בהסכם פשרה שאישר הממונה על השכר במשרד האוצר;
{{ח:תתת|(2)}} הוצאה בשל סיום העסקה של עובד במקרים של פרישה שלא תוכננה מראש;
{{ח:תתת|(3)}} הוצאה בשל תשלומי הפרשי שכר, לרבות הפרשים הנובעים מהסכמים קיבוציים;
{{ח:תתת|(4)}} הוצאה לכיסוי גירעון תקציבי שנגרם מכך שתקציב המועצה הדתית ירד ביחס לשנת הכספים הקודמת והתקציב כאמור פורסם ברשומות רק במחצית השנייה של שנת הכספים ובאופן שאינו מאפשר למועצה לסיים את שנת הכספים באיזון תקציבי;
{{ח:תתת|(5)}} הוצאה מהותית חד־פעמית שנדרש לבצע אותה באותה שנת כספים.
{{ח:תת|(ב)}} על אף האמור בתקנת משנה (א), לא יינתן כיסוי להוצאות האלה:
{{ח:תתת|(1)}} הוצאה עקב אי־העברת מלוא סכום השתתפותה של הרשות המקומית;
{{ח:תתת|(2)}} הוצאה הנובעת מחריגה מהתקציב המאושר של המועצה הדתית בסעיפי הוצאות שאינן הוצאות קשיחות, כגון תקצוב פעילויות של תרבות תורנית ותמיכות שהמועצה הדתית חילקה;
{{ח:תתת|(3)}} הוצאה שהייתה ידועה למועצה הדתית טרם אישור התקציב השנתי הסופי, ולא קיבלה ביטוי בהצעת התקציב.

{{ח:סעיף|4|הוועדה}}
{{ח:תת|(א)}} השר ימנה את חברי הוועדה בהרכב שלהלן:
{{ח:תתת|(1)}} המנהל הכללי של המשרד לשירותי דת או נציגו, והוא יהיה היושב ראש;
{{ח:תתת|(2)}} היועץ המשפטי או נציגו;
{{ח:תתת|(3)}} חשב המשרד או נציגו;
{{ח:תתת|(4)}} שני עובדים בכירים מקרב עובדי המשרד לשירותי דת בדרגת מנהל אגף ומעלה.
{{ח:תת|(ב)}} המניין החוקי בישיבות הוועדה הוא רוב חבריה ובהם יושב ראש הוועדה ובלבד שהיועץ המשפטי של המשרד או נציגו וכן חשב המשרד או נציגו נכחו בישיבה.

{{ח:סעיף|5|אופן חלוקת סכום הרזרבה}}
{{ח:תת|(א)}} הוועדה תדון בבקשה כאמור {{ח:פנימי|סעיף 2|בתקנה 2}} שתגיש לה מועצה דתית ותחליט אם לאשר את הבקשה לאחר שתבחן את כל אלה:
{{ח:תתת|(1)}} מצבה התקציבי של המועצה לרבות בחינת עודפי תקציב שנתי ובחינת עודפים מצטברים משנים קודמות או קיומו של גירעון בתקציב כאמור; לעניין בחינת סוג הוצאה כאמור {{ח:פנימי|סעיף 3|בתקנה 3(א)(5)}} – הוועדה תאשר הוצאה מהסוג האמור למועצה שצפויה לסיים את שנת הכספים בעודף תקציבי רק מטעמים מיוחדים שיירשמו;
{{ח:תתת|(2)}} ההתנהלות התקציבית של המועצה החל ממועד קרות האירוע הבלתי צפוי שבשלו נדרשה ההוצאה;
{{ח:תתת|(3)}} קיומם של מבחנים לחלוקת כספים לצורך תמיכה של המשרד לשירותי דת בנושא ההוצאה הנדרשת.
{{ח:תת|(ב)}} החליטה הוועדה לאשר את הבקשה, היא תחליט מה גובה סכום הכיסוי המאושר בעד ההוצאה הנדרשת.
{{ח:תת|(ג)}} אם הסכום הכולל של כלל הבקשות שאישרה הוועדה גבוה מסכום הרזרבה, רשאית הוועדה לקזז בשיעור אחיד את כלל סכומי הכיסוי שאישרה או לקזז בשיעור אחיד את סכומי הכיסוי שאישרה לעניין סוג הוצאות מסוים כאמור {{ח:פנימי|סעיף 3|בתקנה 3(א)}}.

{{ח:חתימות|י״ג בתשרי התשפ״ה (13 באוקטובר 2024)}}
* '''מיכאל מלכיאלי'''
השר לשירותי דת
{{ח:סוגר}}
{{ח:סוף}}
[[קטגוריה:בוט חוקים]]